Poésies de Marie de France (Roquefort)/Fable LXVII
# Poésies de Marie de France (Roquefort)/Fable LXVII

### FABLE LXVII.

D’un Asnes dist qu’il encuntra Un fier Liun, sel’ salua ; Dix te saut, Frère, Diex te saut. Li Liuns vist l’Asne si baut, Si li respunt hastiwement. Dès quant summes nus si parent. Dist li Asnes, merveilles voi Moult prisés autres Bestes poi, Tu cuides bien è si est faille Que nus ne te contrevaille.10 Vien ore od moi ensun chest munt, Od les Bestes ensemble sunt,

E si te ferai bien véoir Que tu purras aperchevoir, Qu’eles arunt paour de mei Âutresi grant cume de tei Li Liuns est alez od lui Sor le munt muntent anbedui ; Desoz le munt en la valée Ot de Bestes granz assamblée ;20 Li Asnes prist à recaner E si laidement à crïer Ke les Bestes se départirent Si grant poour unt que s’enfuirent. Li Asnes dit, vois-tu Amis Ce ke jeo t’avoie promis ? Li Lions li a respundu Ce n’est mie par ta vertu, Ne por fierté que tu ne l’as, Mès pur le cri que tu crias30

Qui tant leur sanble espoantables Que tuit dient que chest à Diables.

Ainsi fet l’orguellois félon Qui par manache et par tençon, Espoente la fole gent, E cuide bien à escient Que nul nel’ doie contrester Dèz qu’il l’orrunt en haut paller.

* ↑ La Fontaine, liv. II, fab. 19. Le lion et l’Ane chassant. AEsop., fab. 227. Phædr., Lib. I, fab. 11. Asinus et Leo venantes. Romul. Nil, lib. 4, fab. 42.
* ↑ Hautain, fier, orgueilleux.
* ↑ Tu es persuadé, et cela est bien faux, qu’aucune bête ne te vaut.
* ↑ Viens donc avec moi sur cette montagne où les animaux sont assemblés. En-sun, au-dessus, sur, in summum.
* ↑ Braire, crier, élever la voix.
* ↑ Se séparèrent, quittèrent la place.
* ↑ Ton courage.
* ↑ Li Asnes dit, as tu véu La poour qu’eles ont éue.
* ↑ Maiz por le cri espoantable Que tuit te tiennent por Diable.
